શહેરમાં ટ્રાફિકના નિયમોનો ભંગ કરનાર વાહનચાલકોને પોલીસે ફીટ કરેલા કેમેરામાં કેદ કરીને તેમના ઘરે મેમો મોકલવામાં આવતો હતો પરંતુ વિધાનસભાની ચૂંટણી ટાણે ઓચિંતા જ સરકારે આ ઈ-મેમો નહીં આપવા માટે હુકમ કર્યો હતો. જેના પગલે રાજકોટ. અમદાવાદ ગાંધીનગર સહિતના મહાનગરોમાં ઈ-મેમો આપવાનું બંધ કરાયું હતું. પરંતુ હવે તા.1પ એપ્રિલથી ફરી પોલીસની તીસરી આંખ કામે લાગશે અને ટ્રાફિકના નિયમનો ભંગ કરનાર વાહનચાલકોના ઘરે ઈ-મેમો મોકલશે. હવે કેમેરા પણ વધી ગયા છે ત્યારે કોઈપણ ખુણે ટ્રાફિકના નિયમનો ભંગ કરનાર વાહનચાલક પોલીસ છટકી શકશે નહીં.